

**JAVASLAT**

*Kitüntető díjak adományozására*

**Z Á R T Ü L É S**

Készítette: **Samna Gábor**

kabinetfőnök

Előterjesztő: **Borbély Lénárd**

polgármester

Az előterjesztő megtárgyalásra javasolja:

a Pénzügyi Ellenőrzési és Ügyrendi Bizottságnak

Törvényességi szempontból ellenőrizte:

## **Dr. Szeles Gábor**

## jegyző

Az előterjesztés leadva:

2018. június .

Testületi ülés időpontja:

2018. június 28

**Tisztelt Képviselő-testület!**

Az „Önkormányzat által alapított kitüntetésekről és azok adományozásának rendjéről szóló” 26/2011. (VII. 18.) rendelet értelmében „CSEPEL DÍSZPOLGÁRA” kitüntetés az önkormányzat legmagasabb elismerése, amely annak a természetes személynek adományozható, aki

1. a kerület gazdasági, társadalmi, tudományos vagy művészeti életében maradandót alkotott,
2. aki életművével, kiemelkedő munkásságával szolgálta az egyetemes haladás, kultúra, vagy művészet ügyét, közvetlenül vagy közvetve hozzájárulva ezzel a kerület tekintélyének, jó hírnevének növeléséhez.

Javaslom a Tisztelt képviselő-testületnek, hogy „CSEPEL DÍSZPOLGÁRA” kitüntetést adományozzon Jenei János pedagógus és Sára Ernő tervezőgrafikus részére, továbbá posztumusz „CSEPEL DÍSZPOLGÁRA” kitüntetést adományozzon néhai Dr. Koncz János, Csepel egykori főjegyzője részére. A „CSEPEL DÍSZPOLGÁRA” kitüntetéssel együtt jár: Csepel címerével ellátott emlékérem, díszes kivitelű oklevél és nettó ötszázezer Ft pénzösszeg, mely a 2018. évi költségvetésben rendelkezésre áll.

„CSEPEL ÖRÖKSÉG” kitüntetés azoknak a természetes személyeknek és szervezeteknek adományozható, akik, vagy amelyek a kerület értékeinek növelése érdekében maradandó eredményt értek el. „CSEPEL ÖRÖKSÉG” kitüntetés adományozásával együtt jár: emléktárgy, díszes kivitelű oklevél és nettó háromszázezer Ft pénzösszeg, mely a 2018. évi költségvetésben rendelkezésre áll.

„CSEPEL ÖRÖKSÉG” kitüntetésben javaslom részesíteni Mahó Andrea színésznőt, énekesnőt és Dr. Szentkirályi Aladárt, a Csepeli Fasang Árpád Zenei Alapfokú Művészeti Iskola intézményvezetőjét.

Kérem a Tisztelt Képviselő-testületet, hogy a határozati javaslatokat támogatni szíveskedjenek.

Budapest, 2018. június.

**Borbély Lénárd**

polgármester

1. sz. melléklet: a díjazni kívánt személyek bemutatása

**1. számú határozati javaslat:**

Budapest XXI. Kerület Csepel Önkormányzata Képviselő-testülete úgy dönt, hogy Jenei János pedagógus részére „CSEPEL DÍSZPOLGÁRA” kitüntetést adományoz.

Határidő**:** 2018. július 18.

**Felelős:** Borbély Lénárd polgármester

Végrehajtás előkészítéséért felelős: Samna Gábor kabinetfőnök

Szeder Istvánné Városgazdálkodási ágazatvezető

A határozati javaslat elfogadásához a Képviselők **minősített** többségű támogató szavazata szükséges.

**2. számú határozati javaslat:**

Budapest XXI. Kerület Csepel Önkormányzata Képviselő-testülete úgy dönt, hogy Sára Ernő tervezőgrafikus részére „CSEPEL DÍSZPOLGÁRA” kitüntetést adományoz.

Határidő**:** 2018. július 18.

**Felelős:** Borbély Lénárd polgármester

Végrehajtás előkészítéséért felelős: Samna Gábor kabinetfőnök

Szeder Istvánné Városgazdálkodási ágazatvezető

A határozati javaslat elfogadásához a Képviselők **minősített** többségű támogató szavazata szükséges.

**3. számú határozati javaslat:**

Budapest XXI. Kerület Csepel Önkormányzata Képviselő-testülete úgy dönt, hogy néhai Dr. Koncz János, Csepel egykori főjegyzője részére posztumusz „CSEPEL DÍSZPOLGÁRA” kitüntetést adományoz.

Határidő**:** 2018. július 18.

**Felelős:** Borbély Lénárd polgármester

Végrehajtás előkészítéséért felelős: Samna Gábor kabinetfőnök

A határozati javaslat elfogadásához a Képviselők **minősített** többségű támogató szavazata szükséges.

**4. számú határozati javaslat:**

Budapest XXI. Kerület Csepel Önkormányzata Képviselő-testülete úgy dönt, hogy Mahó Andrea énekesnő, színésznő részére „CSEPEL ÖRÖKSÉG” kitüntetést adományoz.

Határidő**:** 2018. július 18.

**Felelős:** Borbély Lénárd polgármester

Végrehajtás előkészítéséért felelős: Samna Gábor kabinetfőnök

Szeder Istvánné Városgazdálkodási ágazatvezető

A határozati javaslat elfogadásához a Képviselők **minősített** többségű támogató szavazata szükséges.

**5. számú határozati javaslat:**

Budapest XXI. Kerület Csepel Önkormányzata Képviselő-testülete úgy dönt, hogy Dr. Szentkirályi Aladár, a Csepeli Fasang Árpád Zenei Alapfokú Művészeti Iskola intézményvezetője részére „CSEPEL ÖRÖKSÉG” kitüntetést adományoz.

Határidő**:** 2018. július 18.

**Felelős:** Borbély Lénárd polgármester

Végrehajtás előkészítéséért felelős: Samna Gábor kabinetfőnök

Szeder Istvánné Városgazdálkodási ágazatvezető

A határozati javaslat elfogadásához a Képviselők **minősített** többségű támogató szavazata szükséges.

**Jenei János pedagógus**

A Tanár Úr több mint négy évtizede tanít Csepelen. Munkáját, emberségét, példamutatását megsüvegelik egykori és mai tanítványai, a szülők, a pedagógus kollégák egyaránt. A testi nevelésen túl számára mindig elsődleges a sportszerűség, a tisztelet, a küzdeni tudás. Az elmúlt évtizedekben közel 350 kerületi és 120 Budapest bajnok nevelkedett a kezei alatt egyéni és csapat sportágakban. Legyen az atlétika, mezei futás, kézilabda, labdarúgás, birkózás, triatlon és duatlon.

A természet igaz szerelmese. Harminc éven keresztül minden nyáron környezetvédelmi szaktábort szervezett a Tiszán, idén július - augusztus hónapban is balatoni tábort vezet.

1995-től a Királymajor Diáksport Egyesület elnöke, 2004 óta a kerületi testnevelés munkaközösség vezetője.

Jenei János emblematikus alakja a csepeli sportnak, a kerületi testnevelésnek.

Több jelentős elismerés, kitüntetés tulajdonosa.

Hagyományteremtő céllal szervezte meg a csepeli " Jó tanuló, jó sportoló " tábort, hiszen hitvallása szerint a sport nemes eszköz az ember egészséges és minden területen kiteljesedő életéhez.

**Sára Ernő tervezőgrafikus**

Sára Ernő, Ferenczy Noémi díjas (2002) és Csepel Örökség díjas (2011) tervezőgrafikus, a [Magyar Művészeti Akadémia](https://hu.wikipedia.org/wiki/Magyar_M%C5%B1v%C3%A9szeti_Akad%C3%A9mia" \o "Magyar Művészeti Akadémia) levelező (2012-2015) majd rendes tagja (2015), aki „ a magyar nemzeti kultúra, művészi alkotómunka területén végzett kiemelkedő művészi értékteremtő munkája elismeréseként 2017. március 15-én [Magyarország Érdemes Művésze díjat](https://hu.wikipedia.org/wiki/Magyarorsz%C3%A1g_%C3%89rdemes_M%C5%B1v%C3%A9sze_d%C3%ADj" \o "Magyarország Érdemes Művésze díj) vehetett át.

A Magyar Iparművészeti Főiskolán végzett grafikusként. Munkássága egyik fő területévé vált az emblémák, logók, címerek tervezése, de ugyanolyan otthonosan mozog a csomagolások, kisnyomtatványok, prospektusok, katalógusok tervezésében is. Ezzel együtt oklevelek, sőt zászlók tervezése is foglalkoztatja. Az Ő nevéhez fűződik Csepel címerének, zászlajának és egyéb arculati elemeinek a megtervezése. De nemcsak a grafit, a papír selymessége köti Csepelhez, hanem a szíve és lelke is, hiszen hosszú évtizedek óta él és alkot a kerületben. Igazi lokálpatriótaként mindig fontos volt számára a kerület sorsa, állapota, jövője. Sára Ernő minden munkája maga a tökéletesség, finomság, kimunkáltság, mívesség, ezért hihetőek az alkotó munkái. Élete során több alkalommal dolgozott Európa különböző városaiban, munkáját mindig elismerés övezte.

**néhai Dr. Koncz János (1883-1973), Csepel egykori főjegyzője**

Köztisztviselő volt. 27 éven keresztül töltötte be a település főjegyzői posztját a II. világháború befejezéséig. 1883-ban született Dicsőszentmártonban, polgári családban. Művelt ember volt, aki tankönyveket írt s a Jegyzők Országos Szövetségének elnöke is volt. Az „önkormányzat élete” című munkája 1940-ben jelent meg és mai napig tanulságos olvasmány. Származása és polgári értékrendje miatt a kommunista hatalomátvétel után kegyvesztetté lett, folyamatosan támadások érték. Nevét nem szívesen említették a kiürítés magtagadása kapcsán.

69 évvel ezelőtt amikor megtelt a Szent Imre tér emberekkel, otthonukhoz és családjukhoz, tisztességükhöz és egymáshoz, a közösségükhöz végsőkig ragaszkodó csepeliekkel.

Előzőleg a nyilasok 1944.november 30-án közölték a kiürítési programot dr. Koncz János főjegyzővel. A község felelős vezetője azonban a kiürítés teljesítését megtagadta. Dr. Koncz Jánost és munkatársát a nyilasok letartóztatták, és a Gestapo Svábhegyi parancsnokságán december közepéig fogva tartották.

A főjegyző helyettesítésével megbízott Szabó Géza december 2-án vette át a Kiürítési Kormánybiztosság levelét, amelyben a kormánybiztos Csepel elöljáróságának az alábbi utasítást küldte:

“Budafoki Kutya villától és Pesterzsébeti Jutagyár melletti kápolnáig húzott egyenes vonaltól délre eső részről az ottani lakókat Dunaszerdahelyre szállítassa el. Elszállítani csak a családtagokat kell, a gyári dolgozók maradnak. A kiürítésnek XII.4-én, hétfőn 14 óráig be kell fejeződnie.”

A falragaszokon megjelentett kiürítés híre futótűzként terjedt, az emberek csoportokba verődve vitatták meg a tennivalókat, a kiürítést elutasították.

1944.december 4-én délelőtt megtelt a Szent Imre tér. A kivezényelt nyilasok, katonák, rendőrök képtelenek voltak a tömeg feloszlatására. Az ellenállás és az események hatására a kiürítési parancsot visszavonták.

„Csepel lakói 1944. december 4. és december 6. között hősiesen szembeszálltak a nácikkal és a nyilasokkal, és megakadályozták Csepel kiürítését”.

Dr. Koncz János 93 évesen halt meg és sírja a csepeli temetőben található, ahol feleségével, s annak szüleivel együtt nyugszik.

**Mahó Andrea – Artisjus díjas színésznő, énekesnő, szinkronszínésznő**

1979. 02. 21-én született Budapesten. 2001-ben végzett Gór Nagy Mária színitanodájában.

A szakközépiskola elvégzése után egy szinkronszínészképzőbe jelentkezett, majd énekelni tanult Bojtor Katalinnál, és beiratkozott Gór Nagy Mária színitanodájába.

Később a Győri Nemzeti Színházhoz szerződött, ahol az első énekes szerepét kapta meg A nyomorultakban (Cosette). A következő évben már az [Operettszínház](https://hu.wikipedia.org/wiki/Budapesti_Operettsz%C3%ADnh%C3%A1z" \o "Budapesti Operettszínház) is felfigyelt rá, és megkapta az Operettszínház és Thália Színház közös produkciójában a főszerepet, a [West Side Story](https://hu.wikipedia.org/w/index.php?title=West_Side_Story_(musical)&action=edit&redlink=1" \o "West Side Story (musical) (a lap nem létezik)) Mariáját. Egy [operettben](https://hu.wikipedia.org/wiki/Operett" \o "Operett) is kapott lehetőséget hogy megmutathassa hogy nem csak [musicalekben](https://hu.wikipedia.org/wiki/Musical" \o "Musical) állja meg a helyét, a *[Mosoly országa](https://hu.wikipedia.org/w/index.php?title=Mosoly_orsz%C3%A1ga&action=edit&redlink=1" \o "Mosoly országa (a lap nem létezik))* című darabban játszott. Ezután megkapta [Andrew Lloyd Webber](https://hu.wikipedia.org/wiki/Andrew_Lloyd_Webber" \o "Andrew Lloyd Webber) *[Az Operaház Fantomja](https://hu.wikipedia.org/wiki/Az_Operah%C3%A1z_Fantomja_(musical)" \o "Az Operaház Fantomja (musical))* című darabjának főszerepét (Christine). Ez hozta meg számára az igazi sikert. A bemutató után a [Madách Színház](https://hu.wikipedia.org/wiki/Mad%C3%A1ch_Sz%C3%ADnh%C3%A1z" \o "Madách Színház) kiadta *Az Operaház Fantomja* magyar [CD](https://hu.wikipedia.org/wiki/CD" \o "CD)-változatát is, melyen Mahó Andrea is énekel. [2003](https://hu.wikipedia.org/wiki/2003" \o "2003)-ban az Operettszínház bemutatta a *[Rómeó és Júlia](https://hu.wikipedia.org/wiki/R%C3%B3me%C3%B3_%C3%A9s_J%C3%BAlia_(sz%C3%ADnm%C5%B1)" \o "Rómeó és Júlia (színmű))* sikerdarabot, melyben a második szereposztásban játszhatta el [Júlia](https://hu.wikipedia.org/wiki/J%C3%BAlia" \o "Júlia) szerepét, majd ismét egy operettben, a *[Mária főhadnagyban](https://hu.wikipedia.org/w/index.php?title=M%C3%A1ria_f%C5%91hadnagy&action=edit&redlink=1" \o "Mária főhadnagy (a lap nem létezik))* kapott főszerepet. Ebben az időszakban kapta meg [Győrött](https://hu.wikipedia.org/wiki/Gy%C5%91r" \o "Győr) a *[Leányvásárban](https://hu.wikipedia.org/w/index.php?title=Le%C3%A1nyv%C3%A1s%C3%A1r_(operett)&action=edit&redlink=1" \o "Leányvásár (operett) (a lap nem létezik))* Lucy szerepét is.

Első szakmai elismerését [2003](https://hu.wikipedia.org/wiki/2003" \o "2003)-ban kapta meg, *Az év musical-énekese* lett ([eMeRTon-díj](https://hu.wikipedia.org/wiki/EMeRTon-d%C3%ADj" \o "EMeRTon-díj)). [2005](https://hu.wikipedia.org/wiki/2005" \o "2005)-ben újabb Webber-darab érkezett [Magyarországra](https://hu.wikipedia.org/wiki/Magyarorsz%C3%A1g" \o "Magyarország), *[Volt egyszer egy csapat](https://hu.wikipedia.org/w/index.php?title=Volt_egyszer_egy_csapat&action=edit&redlink=1" \o "Volt egyszer egy csapat (a lap nem létezik))* címmel, ebben a darabban Mary szerepét játszhatta el. A bemutató után egy évvel a Madách Színház elkészítette a darab magyar CD-jét is, melyen ő is énekel. Az Operettszínházban is kapott egy új szerepet, a *Szépség és a szörnyeteg* című musicalben Belle-t játszhatta el. [Győrben](https://hu.wikipedia.org/wiki/Gy%C5%91r" \o "Győr) eljátszotta a *[Büszkeség és balítélet](https://hu.wikipedia.org/wiki/B%C3%BCszkes%C3%A9g_%C3%A9s_bal%C3%ADt%C3%A9let" \o "Büszkeség és balítélet)* című darabban Jane szerepét, valamint a *Chicagó*ban Roxie-t. [2008](https://hu.wikipedia.org/wiki/2008" \o "2008)-ban megkapta a Madách Színházban játszott [Anna Karenina](https://hu.wikipedia.org/wiki/Anna_Karenina" \o "Anna Karenina) című musicalopera Kitty szerepét, valamint ismét játszhatott a Győri Nemzeti Színházban, szerepelt az *Isten pénze* című darabban, és főszerepet játszott a *Pinokkió* című zenés előadásban is. 2008 [őszén](https://hu.wikipedia.org/wiki/%C5%90sz" \o "Ősz) a [Művészetek Palotájában](https://hu.wikipedia.org/wiki/M%C3%BCpa" \o "Müpa) Andrew Lloyd Webber 60. [születésnapjának](https://hu.wikipedia.org/wiki/Sz%C3%BClet%C3%A9snap" \o "Születésnap) tiszteletére koncertet adott a Madách Színház, melyben Mahó Andrea is közreműködött. [2007](https://hu.wikipedia.org/wiki/2007" \o "2007)-ben [Artisjus zenei díjat](https://hu.wikipedia.org/w/index.php?title=Artisjus_zenei_d%C3%ADj&action=edit&redlink=1" \o "Artisjus zenei díj (a lap nem létezik)) kapott.

[2016](https://hu.wikipedia.org/wiki/2016" \o "2016)-tól a [Színház- és Filmművészeti Egyetem](https://hu.wikipedia.org/wiki/Sz%C3%ADnh%C3%A1z-_%C3%A9s_Filmm%C5%B1v%C3%A9szeti_Egyetem" \o "Színház- és Filmművészeti Egyetem) drámainstruktor-színjátékos szakos hallgatója.[[1]](https://hu.wikipedia.org/wiki/Mah%C3%B3_Andrea" \l "cite_note-1)

**Lemezei**

* Más lesz a holnap (2007)
* Jó reggelt napfény (2008)
* Mit tehetnék érted (2012)[[2]](https://hu.wikipedia.org/wiki/Mah%C3%B3_Andrea" \l "cite_note-2)

**Díjai**

* [EMeRTon-díj](https://hu.wikipedia.org/wiki/EMeRTon-d%C3%ADj" \o "EMeRTon-díj) (2003)
* [Artisjus-díj](https://hu.wikipedia.org/wiki/Artisjus-d%C3%ADj" \o "Artisjus-díj) (2007)

**Filmek, sorozatok**

* [Barátok közt](https://hu.wikipedia.org/wiki/Bar%C3%A1tok_k%C3%B6zt" \o "Barátok közt)

**Sorozatbeli szinkronszerepek**

* [H2O: Egy vízcsepp elég](https://hu.wikipedia.org/wiki/H2O:_Egy_v%C3%ADzcsepp_el%C3%A9g" \o "H2O: Egy vízcsepp elég): Cleo Sertori - [Phoebe Tonkin](https://hu.wikipedia.org/wiki/Phoebe_Tonkin" \o "Phoebe Tonkin)
* [A pletykafészek](https://hu.wikipedia.org/wiki/A_pletykaf%C3%A9szek" \o "A pletykafészek): Gossip Girl - [Kristen Bell](https://hu.wikipedia.org/wiki/Kristen_Bell" \o "Kristen Bell)
* [A hős legendája](https://hu.wikipedia.org/wiki/A_h%C5%91s_legend%C3%A1ja" \o "A hős legendája): Kahlan Amnell - [Bridget Regan](https://hu.wikipedia.org/w/index.php?title=Bridget_Regan&action=edit&redlink=1" \o "Bridget Regan (a lap nem létezik))

**Anime/Rajzfilm szinkron**

 [Blood+](https://hu.wikipedia.org/wiki/Blood%2B" \o "Blood+): Iréne

 [Chrono Crusade](https://hu.wikipedia.org/wiki/Chrono_Crusade" \o "Chrono Crusade): Magdaléna

 [Dóra, a felfedező](https://hu.wikipedia.org/wiki/D%C3%B3ra,_a_felfedez%C5%91" \o "Dóra, a felfedező): Dóra

* [Go Diego, Go!](https://hu.wikipedia.org/wiki/Go_Diego,_Go!" \o "Go Diego, Go!): Click
* [LoliRock](https://hu.wikipedia.org/wiki/LoliRock" \o "LoliRock): Iris
* [Nodame Cantabile](https://hu.wikipedia.org/w/index.php?title=Nodame_Cantabile&action=edit&redlink=1" \o "Nodame Cantabile (a lap nem létezik)): Szaku Szakura
* [Dóra és barátai:](https://hu.wikipedia.org/wiki/D%C3%B3ra_%C3%A9s_bar%C3%A1tai" \o "Dóra és barátai) Dóra

**Dr. Szentkirályi Aladár, a Csepeli Fasang Árpád Zenei Alapfokú Művészeti Iskola intézményvezetője**

A Kolozsváron diplomázott hegedűművész, tizenkét éven át tanárként volt jelen a Fasang Árpád Zeneiskola életében.

2012 szeptemberétől igazgatóként irányítja a nagy múlttal bíró intézményt.

A hangszerét remekül, virtuóz módon megszólaltató zenész valódi közösségi, csapatteremtő ember, legyen az diákok csoportja, a tantestület vagy egy szimfonikus zenekar.

Kitartó munkájának köszönhetően mutatkozhattak be a Csepeli Szimfonikusok, akik már számos nagysikerű koncerttel ajándékozták meg a közönséget, egy valódi mágnes a kerület zenei, kulturális életében.

Ebben az esztendőben az ő jelentős közreműködésével, szakmai irányításával került megrendezésre a Csepeli Művészeti Szemle, amely sok-sok tehetséges csepeli gyermek bemutatkozását segítette.

Dr. Szentkirályi Aladár zenei kultúránkon túl elengedhetetlennek tartja magyarságunk, hagyományaink megőrzését, ápolását.

Vallja, hogy ezen örökséget a jelenben fenntartva, erősítve kell továbbadni a jövőnek.